ইমাম বুখারী
মুহাম্মাদ বিন ইসমাইল বিন ইবরাহীম বিন মুগীরাহ বিন বারদিযবাহ (আরবি বা ফার্সি: محمد بن اسماعيل بن ابراهيم بن مغيره بن بردزبه البخاری) বা ইমাম বুখারী ছিলেন একজন আলেম ও বিখ্যাত হাদিসবেত্তা। তিনি "সহীহ বুখারী" নামে একটি বিশুদ্ধ হাদিসের সংকলন রচনা করেন, যা মুসলমানদের নিকট সবচেয়ে বিশুদ্ধ হাদিস-গ্রন্থ হিসেবে বিবেচিত হয়। তাঁর জন্মনাম হল মুহাম্মদ। উপনাম আবু আবদুল্লাহ। আমিরুল মুমিনীন ফিল হাদিস তার উপাধি। বুখারা তার জন্মস্থান বলেই সেদিকে সম্পৃক্ত করেই তাকে ইমাম বুখারী বলা হয়।